**A felvétel rendje a Dunaföldvári Eszterlánc Óvoda, Bölcsőde és Konyha**

**Varázskert Bölcsődéjében**

 Bölcsődénk olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést.

A bölcsőde szervezetileg  többcélú óvoda-bölcsődeként működik.

Bölcsődénkben évente két alkalommal, előre meghirdetett időpontokban, novemberben és áprilisban nyílt napokat tartunk, mely alkalommal felvilágosítást nyújtunk intézményünk tárgyi és személyi feltételeiről, a beiratkozás módjáról.

Bölcsődénkben a beiratkozás egész évben folyamatos, ill. évente egy alkalommal, az óvodai beiratkozással egy időben, az adott év áprilisában is történhet.

A bölcsődei nevelési év szeptember 1-jétől a következő év augusztus 31-éig tart.

Bölcsődénkbe a gyermek húszhetes korától vehető fel:

*a)* harmadik életévének, sajátos nevelési igényű gyermek az ötödik életévének betöltéséig,

*b)* annak az évnek az augusztus 31-éig, amelyben a harmadik életévét, a sajátos nevelési igényű gyermek az ötödik életévét betölti, vagy

*c)* annak az évnek a december 31-éig, amelyben a gyermek szeptember 1-je és december 31-e között tölti be a harmadik életévét, ha a szülő, törvényes képviselő vállalja, hogy a gyermek ellátását a nevelési év végéig a bölcsőde biztosítja (erről nyilatkozatot tölt ki).

A keresőtevékenységet folytató vagy folytatni kívánó szülő legkésőbb a gyermek bölcsődei ellátásának megkezdését megelőző két héttel a bölcsőde vezetőjének munkáltatói igazolást nyújt be, vagy bemutatja a leendő munkáltatójának igazolását arról, hogy a szülő nála alkalmazásban fog állni, megjelölve annak kezdő időpontját is (Szándéknyilatkozat munkaviszony létesítéséről).

 A gyermek bölcsődébe történő felvételét a szülő hozzájárulásával a

*a)* a körzeti védőnő,

*b)* a házi gyermekorvos vagy a háziorvos,

*c)* a család- és gyermekjóléti szolgálat,

*d)* a gyámhatóság

is kezdeményezheti.

A felvételi kérelemhez csatolni kell a gyermek anyakönyvi kivonatát, TAJ-kártyáját, a gondviselő és a gyermek lakcímkártyáját, a szülők munkáltatói/iskolalátogatási igazolását, tartós betegséget igazoló dokumentumot, egyéb, kedvezmény igénybevételéhez szükséges igazolást, SNI gyermek esetén a Szakértői Véleményt.

Férőhely-hiány esetén a gyermek várólistára kerül a beiratkozás sorrendjének megfelelően. Ezt követően a bölcsődevezető mérlegeli az ellátás szükségességét, rangsorol a rászorultságot illetően, figyelembe véve a helyi családsegítő szolgálat, a védőnők és a gyermekorvos javaslatát (1997. évi XXXI. Tv. A gyermekek jogairól és a gyámügyi igazgatásról szóló törvény és a 15/1998.(IV. 30.) NM rendelet előírásainak megfelelően). Ebben az esetben nem a beiratkozás sorrendje lesz a felvétel sorrendje.

Részletes tájékoztatást az intézmény faliújságján közzétett Felvételi Szabályzat nyújt.